Държавен вестник, бр. 66, 2009 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  66
в) осигурява организационно и техниче­
ски дейностите на комисиите към ВСС и на 
създадените от тях подкомисии, работни и 
експертни групи; 
г) оформя технически приетите решения 
на ВСС; 
д) осигурява изготвянето и изпращането в 
срок 3 дни след заседанието на препис-извле­
чения от решенията на ВСС на съответните 
заинтересовани органи и лица; 
е) координира изпълнението на задачите, 
произтичащи от решенията на ВСС; 
ж) осигурява обработване на постъпилите 
във ВСС документи от органите на съдебната 
власт, министъра на правосъдието и от други 
държавни органи и организации; 
з) отговаря за работата с класифицирана 
информация; 
и) осъществява и други специализирани 
стенографски дейности по документооборота;
2. по отношение на човешките ресурси: 
а) изготвя и актуализира щатното разписание 
и длъжностните характеристики на служителите 
в администрацията; 
б) подготвя актовете, свързани с възникване­
то, изменението и прекратяването на трудовите 
правоотношения; 
в) води и съхранява кадровите дела на члено­
вете на ВСС и служителите от администрацията; 
г) изготвя документите за командировки на 
съдебните служители; 
3. във връзка с деловодното обслужване и 
материално-техническото осигуряване: 
а) организира, осъществява и контролира 
движението на входящата, изходящата и въ­
трешната кореспонденция; 
б) систематизира и съхранява документите 
от текущия архив; 
в) осигурява информация за получената и 
изпратената кореспонденция; 
г) експедира входящата и изходящата ко­
респонденция; 
д) комплектува, съхранява, обработва и ор­
ганизира използването на текущия и архивния 
документационен фонд на ВСС; 
е) осъществява дейности по поддържане на 
складовото стопанство, осигуряване хигиената 
на сградата и техническата поддръжка на ин­
сталациите и съоръженията в сградния фонд; 
ж) осъществява дейности по транспортното 
обслужване, поддръжката и ремонта на транс­
портните средства. 
Раздел IV 
Служители в администрацията на Висшия 
съдебен съвет 
Чл. 73. (1) Дейността на администрацията 
на ВСС се осъществява от съдебни служители 
по трудово правоотношение. 
(2) Съдебните служители в администра­
цията на ВСС осъществяват своята дейност 
в съответствие със ЗСВ, Кодекса на труда и 
нормативните актове, свързани с тях, въз основа 
на длъжностни характеристики, утвърдени от 
главния секретар. 
Чл. 74. (1) Командироването и специализа­
цията в чужбина на съдебните служители се 
извършва от главния секретар. 
(2) Командироването на служители в страна­
та и ползването от тях на платен или неплатен 
отпуск се разрешава от главния секретар. 
Чл. 75. (1) Съдебните служители са длъжни 
да изпълняват служебните си задължения без­
пристрастно и точно съобразно функционалната 
и длъжностната им характеристика. 
(2) За образцово и точно изпълнение на 
служебните задължения съдебните служители 
имат право на отличия и награди в съответствие 
с правила, приети от ВСС. 
Чл. 76. (1) Допълнителни задължения могат 
да се възлагат на съдебните служители вре­
менно – до четиридесет и пет работни дни в 
годината при служебна необходимост. 
(2) При служебна необходимост съдебните 
служители са длъжни да изпълняват служебните 
си задължения извън работно време. 
ЗАКЛЮЧИТЕЛНИ РАЗПОРЕДБИ
§ 1. Правилникът се приема на основание 
чл. 30, ал. 4 от Закона за съдебната власт и 
решение на Висшия съдебен съвет по прото­
кол № 32 от 29.07.2009 г.
§ 2. Правилникът влиза в сила от деня на 
обнародването му в „Държавен вестник“. 
§ 3. Правилникът за организация на дей­
ността на Висшия съдебен съвет и неговата 
администрация, приет с решение на ВСС от 
01.11.2007 г. (ДВ, бр. 94 от 2007 г.), се отменя. 
Представляващ ВСС: Ан. Мингова
10301
ПРАВИЛНИК
за администрацията на Върховния 
административен съд
ЧАСТ ПЪРВА
ОБЩИ ПОЛОЖЕНИЯ
Чл. 1. С този правилник се определят зве­
ната на администрацията във Върховния ад­
министративен съд (ВАС), функционалните им 
характеристики, организацията на работата в 
администрацията на ВАС, редът за провеждане 
на конкурс за съдебни служители, органът по 
назначаването им, условията и редът за при­
съждане на ранговете и за повишаване в ранг, 
както и длъжностното разписание и типовите 
длъжностни характеристики на съдебните 
служители.
Чл. 2. Администрацията на ВАС се състои 
от: главен секретар, кабинет на председателя, 
съдебни помощници и съдебни служители от 
специализираната и от общата администрация.